da en da nl ca da da de es da nb da da da da da da da da da nb da da da da da da da da da da da da en da da de en da nb en da da da da da da da da da da de da da da da da da da nb da da da da da nl da en da da es nl da
Kom til Klimaaften og hør om fremtidens vejr i din baghave | DMI – Danmarks Meteorologiske Institut
12.9.2022 10:31:11 CEST | DMI – Danmarks Meteorologiske Institut
I efteråret 2022 fejres 150 års-jubilæet for den institution, danskerne i dag kender som Danmarks Meteorologiske Institut, DMI, med en række arrangementer om fremtidens klima, der er åbne for alle.
De 150 år fejres i efteråret med en række klimaaftener, hvor DMI’s eksperter fortæller om de seneste års voldsomme vejrbegivenheder rundt om i verden, og der trækkes en tråd fra de globale klimaforandringer til de lokale konsekvenser, dér hvor arrangementerne bliver afholdt.
Arrangementerne bygger blandt andet på de seneste forskningsresultater på klimaområdet, herunder fra Nationalt Center for Klimaforskning (NCKF) ved DMI.
De kommuner, som DMI besøger, vil fortælle om klimatilpasningsprojekter, de har sat i gang lokalt, og hvordan kommunen f.eks. vil sikre borgerne mod oversvømmelser.
Klimaaftenerne byder med andre ord på en fortælling om den verden, vores børn og børnebørn arver, hvor DMI’s fremtidsscenarier er et fundament i klimatilpasningen – en verden, hvor morgendagens vejrudsigter vil være mindst lige så relevante for store og små, ligesom i dag.
Aftenerne vil blive modereret af Jesper Theilgaard, Klimaformidling.dk
Der er planlagt fem aftener:
14. september: Lemvig Kommune på Klimatorium
9. november: Esbjerg Kommune, Vadehavscenteret
10. november: Middelfart Kommune, Kulturøen
17. november: Frederikssund Kommune
22. november: Københavns Kommune, Rådhuset
Tidspunkterne vil være lidt forskellige, men de fleste steder fra kl. 17. Det vil dog være en god idé at holde øje med lokalpressen eller DMI’s hjemmeside.
DMI er siden 1872 med blot fire medarbejdere vokset til en robust institution med 300 højtuddannede ansatte, der tjener rigsfællesskabet med en bred palette af opgaver med stor betydning for vores dagligdag og infrastruktur:
Fra daglige vejrudsigter, varsling om bl.a. farligt vejr og til at guide søfolk gennem Arktis’ farvande med isinformation. DMI skifter til det lange lys med højteknologisk klimaforskning, der udgør fundamentet, når DMI rådgiver den siddende regering og ruster riget til fremtiden – og sløjfen er bundet, når DMI som kontaktpunkt for FN’s Klimapanel IPCC, der analyserer og beskriver verdens tilstand, binder det nationale og det globale sammen.
Program for Lemvig, 14. september (første klimaaften)
17.00 Velkomst v/ Lars Holmegaard, Direktør, Klimatorium
17.05 Kort fortælling om baggrunden for aftenen – Jesper Theilgaard
17.10 Status på det globale klima – Adrian Lema, afdelingschef på DMI, Nationalt Center for Klimaforskning.
17.25 Samtale mellem professor Eigil Kaas, DMI og Jesper Theilgaard om fysikken bag klimaforandringerne.
17.45 Oplæg om Danmarks kommende klima - Rasmus Anker Pedersen, leder af Rigsfællesskabets Klima ved Nationalt Center for Klimaforskning
18.00 Limfjorden og kystbyerne i et varmere klima – Ida Ringgaard, oceanograf og klimaforsker, DMI
18.15 Klimatilpasning i Lemvig Kommune - Claus Borg Direktør for Teknik & Miljø i Lemvig Kommune
18.25 – 18.40 Pause
18.40 – 20.00 Spørgsmål og debat med publikum
Information om DMI – Danmarks Meteorologiske Institut
DMI – Danmarks Meteorologiske Institut
Danmarks Meteorologiske Institut (DMI) blev etableret i 1872, og det er i dag en institution under Klima-, Energi- og Forsyningsministeriet.
DMI varetager den meteorologiske betjening af samfundet inden for Rigsfællesskabet Danmark, Færøerne og Grønland med omliggende farvande og luftrum.
Den meteorologiske betjening omfatter prognose- og varslingstjeneste samt kontinuerlig overvågning af vejr, klima og dertil relaterede miljømæssige forhold i atmosfæren, på landjorden og i havet.
Følg pressemeddelelser fra DMI – Danmarks Meteorologiske Institut
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra DMI – Danmarks Meteorologiske Institut
300 år gamle skibsjournaler skal klæde os på til fremtidens klima27.6.2022 09:00:00 CEST | Pressemeddelelse
Skibsjournaler med millioner af vejrobservationer fra århundreders sejlads under dansk flag, logbøger og gulnede flaskeposter med vejrregistreringer udgør en vigtig brik i fremtidens klimaforskning. De historiske vejrobservationer er aldrig anvendt før og kan give en langt bedre forståelse af fortidens vejr og fremtidens klimaændringer. Nyt projekt stiller de enestående klimadata til rådighed for dansk og international klimaforskning og for offentligheden. Projektet er muliggjort ved en bevilling på over 14 millioner kroner fra A.P. Møller Fonden.
Digital forstærkning af bolværket15.6.2022 10:01:09 CEST | Pressemeddelelse
Dataflow fra DMI spænder sikkerhedsnet ud under havnen i muslingebyen Løgstør
Data holder skruen sikkert i vandet27.4.2022 10:00:00 CEST | Pressemeddelelse
Vento Maritime har specialiseret sig i at skræddersy maritime vejrprognoser og rådgivning til kunder inden for havvindenergi og transport til søs. Data til operationen høstes hos DMI, og fremover er det helt gratis
Milde himmel, DMI fylder 150 år!1.4.2022 09:11:47 CEST | Pressemeddelelse
Siden 1872 har DMI forsynet rigsfællesskabet med vejrudsigter, varsler og viden om klima. Ikke blot klædes små og store på til morgendagens vejr. DMI ruster regering og beredskaber til at håndtere fremtidens ekstremer. Og faklen bæres videre.
Vandet truer mere end 100 gange om året10.1.2022 08:28:03 CET | Pressemeddelelse
DMI’s Klimaatlas viser nu, hvor ofte det nuværende varslingsniveau for højvande vil blive overskredet i fremtidens klima. Især kystområderne i det sydlige Kattegat og Lillebælt vil komme til at opleve, at vandet hyppigt overgår det kritiske niveau. Lokalt vil det ske mere end 100 gange om året i slutningen af dette århundrede i et scenarie med en fortsat høj global udledning af drivhusgasser.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022